b'\n_START_ARTICLE_\nAdder-luokka\n_START_SECTION_\nSuunnittelu\n_START_PARAGRAPH_\nLuokan alusten pituus oli 58,60-59,56 metri\xc3\xa4 ja niiden leveys oli 13,41 ja syv\xc3\xa4ys 2,97 metri\xc3\xa4. Niiden uppouma oli 1\xc2\xa0555 tonnia paitsi Hr. Ms. Luipaardin 1\xc2\xa0585 tonnia. Alusten miehist\xc3\xb6ksi tarvittiin 117 miest\xc3\xa4._NEWLINE_Propulsioj\xc3\xa4rjestelm\xc3\xa4 oli suunniteltu tuottamaan 560-740 ihp:t\xc3\xa4, mik\xc3\xa4 mahdollisti seitsem\xc3\xa4st\xc3\xa4 kahdeksaan solmun maksiminopeuden. Niiden varastoihin sopi 93 tonnia hiilt\xc3\xa4. Suojana oli kyljiss\xc3\xa4 5,5 tuuman valurautapanssari ja torneissa 11-8 tuuman panssarointi._NEWLINE_Alusten aseistuksena oli aluksi kaksi Armstrongin valmistamaa yhdeks\xc3\xa4n tuuman rihlattua tykki\xc3\xa4 paitsi Luipaardilla, jolle asennettiin yksi yhdentoista tuuman 22 pituuskaliiperin tykki. Lopulta kaikkien lukuun ottamatta varhain tuhoutunutta Hr. Ms. Adderia aseistus oli yksi yksitoista tuumainen 22 pituuskaliiperin, kaksi yhden naulan ja kaksi yhden naulan revolveritykki\xc3\xa4.'